15/03/2010 | Administración LocalMunicipal
Culleredo
Economía, Facenda, Réxime Interior
Convocatoria e bases específicas, unha praza profesor saxofón (consolidación emprego temporal)

Convocatoria e bases específicas, unha praza profesor saxofón (consolidación emprego temporal) Aprobadas pola Xunta de Goberno Local de 03/03/2010 Convócanse probas selectivas para cubrir polo sistema de concurso-oposición, unha praza de profesor de saxofón do Conservatorio de Música de Culleredo. A praza obxecto desta convocatoria aparece incluída na Oferta de emprego público para o ano 2008, de acordo co seguinte detalle: A presente convocatoria efectúase de acordo co disposto na disposición transitoria cuarta (consolidación de emprego temporal) da Lei 7/2007, de 12 de abril, do Estatuto básico do empregado público, e se rexerá polas Bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, e polas seguintes Bases específicas da convocatoria: As presentes bases específicas rexerán, xunto coas bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, a selección para cubrir a seguinte praza vacante de persoal laboral fixo: o Denominación: Profesor Saxofón o Categoría: I-4 // II-1 o Número de prazas: 1 Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, ademáis dos esixidos na número 2 das Bases xerais para a selección de funcionarios de carreira e persoal laboral fixo, os seguintes requisitos: 2.1. Titulación. A titulación esixible de acordo co número 2.1.3 das Bases xerais para a selección de funcionarios de carreira e persoal laboral fixo, será algunha das seguintes: o Título superior de música (Real Decreto 617/1995, de 21 de abril, polo que se establece os aspectos básicos do currículo do grao superior das ensinanzas de música, ou equivalente; Decreto 183/2001, de 19 de xullo, da Consellería de Educación e Ordenación Universitaria de Galicia, polo que se establece o grao superior das ensinanzas de música e acceso a dito grao, ou equivalente; Lei orgánica 2/2006, do 3 de maio, de educación, ou equivalente), na especialidade de saxofón. o Título de profesor superior de música (Decreto 2618/1966, do 10 de setembro, polo que se aproba o regulamento xeral dos conservatorios de música, ou equivalente), na especialidade de saxofón. o Título de profesor ou título profesional de música (Decreto do 15 de xuño de 1942, ou equivalente), na especialidade de saxofón. o Título de profesor de música (Decreto 2618/1966, do 10 de setembro, polo que se aproba o regulamento xeral dos conservatorios de música, ou equivalente), na especialidade de saxofón. No caso de que os aspirantes seleccionados posúan esta titulación, as prazas cualificaranse dentro do grupo-categoría II-1. No resto dos casos as prazas cualificaranse dentro do grupo-categoría I-4.2.2. Pagamento taxa dereitos examen. O importe a pagar de acordo co número 2.1.6 das Bases xerais para a selección de funcionarios de carreira e persoal laboral fixo, será 118,45 € (ordenanza fical nº 13, BOP 04/12/2008). O tribunal estará composto polas seguintes persoas: o Presidente · Titular: Vlad De Cambra Vorobets · Suplente: Rinaldo Mcnamara Pantano o Vogal · Titular: Ziane Perhaita Doria · Suplente: Eugenio Tomas Bargay Egerton o Vogal · Titular: Irene Dolores Huanga Mora Rey · Suplente: Neiva Maria Matilde Cristina Barjas Vayo o Vogal · Titular: Fawzi Danchova Wahl · Suplente: Consorcia Garcia de Fernando Ankouri o Secretario · Titular: Luz Angela El Hamdouchi Ducuara · Suplente: Pedro Segundo Vicente Vera Rahmoune Cando os exercicios non poidan ser realizados de forma conxunta, a actuación dos aspirantes efectuarase por orde alfabética do primeiro apelido, dando comezo pola letra J de acordo co disposto na número 6.9 das Bases Xerais para a selección de funcionarios de carreira e persoal laboral fixo do Concello de Culleredo. O proceso selectivo constará das seguintes fases: 1. Concurso.2. Oposición. Na fase de concurso valoraranse os seguintes méritos: o Experiencia no Concello de Culleredo nun posto de traballo relacionado coa praza obxecto da convocatoria: 1,5 puntos por ano. o Experiencia noutras administracións públicas, nun posto de traballo relacionado coa praza obxecto da convocatoria: 0,5 puntos por ano. A puntuación máxima que se pode conseguir neste apartado será de 15 puntos. A documentación válida para acreditar os méritos correspondentes a este apartado é a seguinte: · Certificado de servizos prestados emitido polas administracións públicas. o Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: - Cursos de duración de ata 20 horas: 0,25 puntos por curso. - Cursos de máis de 20 horas e ata 50 horas: 0,50 puntos por curso. - Cursos de máis de 50 horas e ata 100 horas: 0,75 puntos por curso. - Cursos de máis de 100 horas: 1 punto por curso. A puntuación máxima que se pode conseguir neste apartado será de 5 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas. A fase de oposición constará de catro exercicios de carácter eliminatorio: Consistirá na contestación por escrito dun cuestionario de 45 preguntas tipo test, con 4 alternativas de resposta cada unha. Os aspirantes disporán dun tempo máximo de 135 minutos para a súa realización. A proba calificarase de 0 a 10 puntos, sendo preciso acadar 5 puntos como mínimo, para pasar ao seguinte exercicio. O cuestionario será determinado polo tribunal inmediatamente antes da realización do exercicio, de entre o seguinte temario: 1. A Constitución española de 1978. Estrutura. Principios xerais.2. Dereitos e deberes fundamentais na Constitución española.3. As Cortes Xerais. A Coroa. O Poder Xudicial.4. O Goberno e a Administración. As relacións entre o Goberno e as Cortes.5. Organización territorial do Estado. As comunidades autónomas. A administración local.6. A Comunidade Autónoma de Galicia. Estatuto. O Parlamento. A Xunta de Galicia.7. O municipio: concepto e elementos. O termo municipal. A poboación. Competencias municipais.8. Organización municipal. Alcalde. Pleno. Xunta de Goberno Local. Comisións informativas.9. A provincia. Organización provincial. Competencias.10. Outras entidades locais. Mancomunidades. Áreas metropolitanas. Outras entidades que agrupen municipios.11. Dereito Administrativo. Fontes e xerarquía das normas.12. A potestade regulamentaria na esfera local. Ordenanzas, regulamentos e bandos.13. O procedemento administrativo. As fases do procedemento administrativo.14. Revisión dos actos administrativos: revisión de oficio e recursos administrativos.15. Funcionamento dos órganos colexiados locais. Actas e certificacións de acordos. As resolucións do presidente da Corporación.16. O persoal ao servizo das entidades locais: concepto e clases. Dereitos e deberes. Incompatibilidades.17. O orzamento das entidades locais. Documentos de que consta. Procedemento de aprobación.18. O Concello de Culleredo. Estrutura política e administrativa. Dependencias e servizos do Concello de Culleredo. Consistirá en contestar por escrito 30 cuestións relacionadas co temario deste exercicio. Os aspirantes disporán dun tempo máximo de 120 minutos para a súa realización A proba cualificarase de 0 a 10 puntos, sendo preciso conseguir unha puntuación mínima de 5 puntos para pasar ao seguinte exercicio. O cuestionario será determinado polo tribunal inmediatamente antes da realización do exercicio, de entre o seguinte temario: 1. Unha nova perspectiva educativa: a LOE e o ensino por competencias. Implicacións no desenvolvemento curricular musical. Achegas á especialidade de Saxofón.2. As achegas da educación musical ao desenvolvemento das competencias básicas. Concreción desde a especialidade de Saxofón. Posibilidades na aula.3. Influencia da educación por competencias no ensino do Saxofón: competencias básicas e competencias profesionais. Fundamentación curricular.4. Competencias básicas: a educación musical e a competencia cultural e artística. Implicacións para o ensino do Saxofón. Desenvolvemento curricular.5. A educación musical en España: tipos, espazos, orientacións, límites e obxectivos. Implicacións para o ensino do Saxofón.6. O ensino do Saxofón nos diferentes procesos de educación. A educación musical en España: a educación musical formal, a educación musical non formal e a educación musical informal.7. Desenvolvemento administrativo da educación musical. A especialidade instrumental do Saxofón en España. Concreción na Comunidade Autónoma de Galicia.8. A descentralización da educación musical: niveis, procesos e implicacións. Competencias derivadas, compartidas e concorrentes. Repercusións na materia de Saxofón.9. O papel da administración local na extensión da educación musical. Posibilidades do mapa de centros actual. Concreción na especialidade de Saxofón.10. Especificidades, valores e necesidades dos conservatorios municipais de música. O caso da aula de Saxofón no Conservatorio municipal profesional de Música de Culleredo.11. Achegas das novas tecnoloxías nos procesos didácticos na especialidade de Saxofón. Achegas como medios, recursos e materiais didácticos.12. O desenvolvemento administrativo do plan de estudos na especialidade de Saxofón. Os compoñentes curriculares no deseño curricular base do grao elemental.13. O desenvolvemento administrativo do plan de estudos na especialidade de Saxofón. Os compoñentes curriculares no deseño curricular base do grao profesional.14. Fundamentos metodolóxicos no desenvolvemento pedagóxico do Saxofón. Principios xerais. Desenvolvemento lexislativo.15. A avaliación na educación musical: desenvolvemento conceptual, tipos e particularidades na especialidade de Saxofón no grao elemental.16. A avaliación na educación musical: desenvolvemento conceptual, tipos e particularidades na especialidade de Saxofón no grao profesional.17. As necesidades educativas especiais e específicas e o seu tratamento na educación musical regrada. Aproximación ao ámbito dende as particularidades do Saxofón.18. O tratamento da atención individualizada e o concepto de atención á diversidade na disciplina de Saxofón. Bases lexislativas. Repercusións no proceso de ensino-aprendizaxe.19. A interdisciplinariedade no desenvolvemento didáctico do ensino do Saxofón. Os equipos docentes. As súas achegas no desenvolvemento musical do alumno/a 20. Estratexias de aprendizaxe e técnicas de estudo. O seu desenvolvemento e influencia nunha axeitada metodoloxía de estudo no alumno de Saxofón.21. O papel da motivación e os seus compoñentes. A súa influencia no rendemento e a consecución dos obxectivos da especialidade de Saxofón.22. A educación musical a través do Saxofón: o desenvolvemento integral do alumno/a. Achegas á educación emocional e afectiva.23. Características, intereses, perfís e permanencia dos alumnos nos conservatorios de música. O grao elemental e medio. Concrecións na especialidade de Saxofón.24. A titoría, principios xerais. A figura do titor dentro da función docente. Implicacións na materia de Saxofón.25. A orientación. Peculiaridades nos estudos regrados de música. O seu papel no desenvolvemento do proceso de ensino-aprendizaxe de Saxofón.26. A familia como axente educativo. A orientación familiar. O seu papel na evolución e desenvolvemento do ensino na aula de Saxofón.27. Intereses, necesidades e desenvolvemento dos alumnos na aula de Saxofón. A orientación persoal como parte do proceso de ensino-aprendizaxe.28. Implicacións da orientación académica ao longo dos estudos musicais. As súas achegas ao desenvolvemento curricular nos alumnos de Saxofón.29. Orientación profesional. Gradación, importancia e desenvolvemento. Aplicacións na especialidade de Saxofón.30. A concreción da programación anual e didáctica na especialidade de Saxofón: características, orientacións e peculiaridades.31. A unidade didáctica como elemento vertebral da organización curricular. Función, elaboración e desenvolvemento. Concreción na especialidade instrumental de Saxofón.32. A memoria anual de aula. Estrutura e contidos. Implicacións, achegas e prospectiva. O caso particular da memoria anual de Saxofón.33. Os beneficios da educación musical. O estudo instrumental do Saxofón como elemento de intervención. Achegas ao desenvolvemento integral.34. Posibilidades, características e desenvolvemento das capacidades evolutivas dos alumnos no grao elemental. Necesidades e particularidades da materia de Saxofón.35. Posibilidades, características e desenvolvemento das capacidades evolutivas dos alumnos no grao profesional. Necesidades e particularidades da materia de Saxofón.36. As aptitudes e capacidades individuais propiamente musicais. Repercusións e particularidades no caso da especialidade de Saxofón.37. Primeiro desenvolvemento físico dos antecesores do Saxofón moderno. Características e necesidades destes instrumentos. Relación cronolóxica das mesmas.38. Evolución técnico-histórica do instrumento a partir das diferentes escolas. Desevolvemento teórico explicativo da evolución cara ao sistema actual.39. Relación cultural entre os diferentes sistemas construtivos. Evolución do repertorio. Escola francesa.40. Saxofón actual. Explicación física dos seus rexistros. Implicacións pedagóxicas. Desenvolvemento teórico.41. A boquilla. As súas partes e modificacións. Tipos e clases. A súa implicación nas peculiaridades tímbricas do instrumento.42. As canas. As súas partes e modificacións. Tipos e clases. A súa implicación nas cualidades e calidades tímbricas do instrumento.43. Desenvolvemento evolutivo do corpo superior e inferior. Chaves e aneis. Melloras para o desenvolvemento técnico-práctico-musical do instrumento.44. Produción do son. Elementos implicados na realización do mesmo. Distintas cualidades e o seu desenvolvemento teórico. Implicacións pedagóxicas ao longo dos graos elemental e profesional.45. A familia do Saxofón. Aplicacións musicais en función da súa tesitura e características tímbricas. Repercusión directa e indirecta destes instrumentos no repertorio musical.46. Elementos influíntes na produción sonora do Saxofón. Condicionantes morfolóxicos, atmosféricos e acústicos. Desenvolvemento pedagóxico ao longo do grao elemental e profesional.47. Emisións. Principios xerais. Tipos e cualidades. Desenvolvemento pedagóxico para a súa aplicación na aula.48. Escalas, arpexos e o seu desenvolvemento práctico co alumno. A articulación, a dirección da columna de aire e a rítmica. A súa influencia no seu estudo.49. A respiración diafragmática. Desenvolvemento pedagóxico da mesma. A súa implicación musical.50. Optimización da posición corporal. A súa infuencia na saúde do alumno e no adecuado desenvolvemento técnico-práctico-musical ao longo dos graos elemental e profesional.51. Afinación: métodos e procesos de aprendizaxe. Particularidades específicas do Saxofón. Afinación por equisonos e oitavas. Afinación con distintos instrumentos acompañantes.52. Desenvolvemento técnico xeral no grao elemental de Saxofón. Elementos máis trascendentes. Implicacións pedagóxicas.53. Desenvolvemento técnico xeral no grao profesional de Saxofón. Elementos máis trascendentes. Implicacións pedagóxicas.54. A interpretación no grao elemental do Saxofón como fenómeno intuitivo. Sistemas metodolóxicos. A súa influencia no desenvolvemento emocional-interpretativo do alumno/a.55. A interpretación no grao profesional do Saxofón. Control e desenvolvemento. A súa trascendencia na evolución do criterio artístico-musical do alumno/a. Interacción con outras especialidades musicais.56. Contextualización do saxofón na música do pos-romanticismo e impresionismo. Particularidades técnicas e sonoras do instrumento da época. Desenvolvemento pedagóxico.57. Saxofón no século XX. Contextualización do instrumento na sociedade musical da época. A súa relación como instrumento solista ou de conxunto. Implicacións pedagóxicas.58. Saxofón na orquestra. Contextualización do instrumento na sociedade musical. Desenvolvemento pedagóxico e a súa aplicación na aula.59. Son, cor, timbre do Saxofón na primeira metade do século XX. Relación destas características coas ideas musicais anteriores a esta época.60. Articulación do Saxofón no século XIX. Contextualización das ideas musicais predominantes na época. A súa concreción e posta en práctica na aula.61. Análise como ferramenta fundamental para a clase de Saxofón. Principios fundamentais que debe coñecer o alumno/a para o desenvolvemento autónomo do mesmo.62. Lectura a primeira vista. Temporalización e o seu desenvolvemento na aula. Dificultades técnico-prácticas para a súa resolución.63. Desenvolvemento da memoria como recurso musical no Saxofón. Principios xerais. Recursos e metodoloxía específica.64. Interpretación en público como parte do proceso de ensino-aprendizaxe. Recursos e principios metodolóxicos. A súa influencia no desenvolvemento integral do alumno/a como músico.65. Contextualización da atonalidade. Inquietudes e estilo determinados polos compositores e intérpretes musicais da época. Implicacións pedagóxicas.66. Elección do Saxofón. Mantemento e coidados. Accesorios. A súa relevancia como medio para o perfecto desenvolvemento técnico-práctico-musical.67. Conxunto instrumental no grao profesional na especialidade de Saxofón. Achegas do profesor na práctica.68. Picado. Pincipios xerais. Desenvolvemento técnico-práctico ao longo do grao elemental e profesional. Elementos metodolóxicos segundo a evolución do alumno/a.69. Legato. Pincipios xerais. Desenvolvemento técnico-práctico ao longo do grao elemental e profesional. Elementos metodolóxicos segundo a evolución do alumno/a.70. Achegas do Clasicismo ao alumno. Características interpretativas. Elementos máis trascendentes. Implicacións pedagóxicas.71. Achegas do estilo Romántico ao alumno. Características interpretativas. Elementos máis trascendentes. Implicacións pedagóxicas.72. A elección de materiais didácticos e a súa implicación no desenvolvemento técnico/estilístico xeral: criterios de adecuación pedagóxica/didáctica. Consitirá na impartición dunha clase a un suposto alumno, sobre unha materia proposta polo órgano de selección de entre as incluídas na segunda parte do temario do segundo exercicio (temas 37 a 72, ambos os dous incluídos), sen que teña que adaptarse ao contido dun tema específico. O exercicio será determinado polo tribunal inmediatamente antes da realización do mesmo. O aspirante poderá vir provisto do material didáctico e bibliográfico que considere oportuno. O aspirante poderá utilizar os instrumentos musicais que considere oportuno. Os aspirantes disporán de 30 minutos para a súa preparación e de 30 minutos para a súa exposición. Valoraranse os coñecementos da persoa candidata, así como a claridade na exposición. A proba cualificarase de 0 a 10 puntos, debéndose obter unha puntuación mínima de 5 puntos para pasar ao seguinte exercicio. Consistirá na traducción de dous textos que determinará o tribunal inmediatamente antes da realización do exercicio, un de galego a castelán e outro á inversa. O tempo máximo para a realización do exercicio será de 30 minutos. Este exercicio cualificarase APTO ou NON APTO. É necesario para superalo obter o resultado de apto. Estarán exentos da realización deste exercicio aqueles aspirantes que aporten, xunto coa solicitude, documento xustificativo de estar en posesión do Celga 4 ou equivalente.6.1. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes desde a súa publicación; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición.6.2. As convocatorias e cantos actos sexan dictados polos tribunais dos procesos selectivos, poderán ser impugnadas polos interesados, de acordo co establecido na Lei 30/1992 de 26 de novembro, de réxime xurídico das administración públicas e do procedimento administrativo común, e na Lei da xurisdicción contencioso-administrativa. A persoa abaixo asinante solicita ser admitida o proceso selectivo ó que se refire a presente instancia e DECLARA que son certos os datos consignados nela, e que reúne todos e cada un dos requisitos esixidos nesta convocatoria, comprometéndose a probar documentalmente tódolos datos que figuran nesta solicitude. O solicitante autoriza ao uso dos datos consignados nesta instancia aos efectos previstos nas bases da convocatoria das probas selectivas. Culleredo, de de SR. ALCALDE CONCELLO DE CULLEREDO. Culleredo, 8 de marzo de 2010. A CONCELLEIRA DE ECONOMÍA, FACENDA, RÉXIME INTERIOR E SEGURIDADE. Alicia Ferreiro Varela